на чуждестранни лица.
 II. Разпределения
 1. Разпределение по видове доставки
 Услугите, доставяни между държавите, може да бъдат разпределени по следните четири вида доставки:
 Вид 1: Презгранична доставка – такава доставка се осъществява, когато услуга се доставя „от територията на една държава до територията на друга държава“. Този вид доставка е сходен с търговията със стоки, при която продуктът се доставя презгранично, а потребителят и доставчикът остават на съответните си територии.
 Вид 2: Потребление в чужбина – осъществява се, когато услугата се доставя „на територията на една държава до потребител на услугата от друга държава“, което означава, че или потребителят, или имуществото му е в чужбина. Типични примери са туристическите дейности, като посещения на музеи и театри, и пътуванията в чужбина за медицинско лечение или езикови курсове. Услугите като ремонт на кораби в чужбина, при които само имуществото на потребителя се движи или пък се намира в чужбина, също се включват в този вид.
 Вид 3: Търговско присъствие – осъществява се чрез доставка на услуга „от доставчик на услуги от една държава чрез търговско присъствие на територията на друга държава“. Доставчиците на услуги често трябва да установят търговско присъствие в чужбина, за да осигурят по-близки връзки с потребителите на различните етапи на производството, разпространението, предлагането на пазара, продажбата и доставката, както и в контекста на следпродажбените услуги. Търговското присъствие на пазар в чужбина обхваща не само юридическите лица в тесния правен смисъл, но и правните субекти, които имат част от същите характеристики, например представителни бюра и клонове. В този контекст например от значение са финансовите услуги, предоставяни от клон или дъщерно дружество на чуждестранна банка, медицинските услуги, предоставяни от притежавана от чуждестранни лица болница, и курсовете, предлагани от притежавано от чуждестранни лица училище.
 Вид 4: Присъствие на физически лица – осъществява се, когато гражданин временно се намира (присъства) на територията на икономика, различна от неговата икономика, за да предоставя търговска услуга. Вид 4 се определя като доставка на услуга „от доставчик на услуги от една държава чрез присъствие на физически лица на територията на друга държава“. Като цяло се смята, че вид 4 обхваща:
 —
 доставчиците на услуги по договор, независимо дали са служители (наети лица) на чуждестранен доставчик на услуги, или самостоятелно заети лица;
 —
 служители, прехвърляни в рамките на предприятията, и чуждестранни служители, наемани пряко от установени в чужбина дружества;
 —
 лица, предлагащи услуги, които влизат на територията на приемащата държава, за да установят договорни отношения за услуги, или лица, които отговарят за установяването на търговско присъствие.
 2. Разпределение на продуктите по компоненти на Разширената класификация на услугите по платежния баланс (РКУПБ) 2010, допълнителни групировки и подробни компоненти
 Изискваните компоненти на РКУПБ, допълнителни групировки и подробни компоненти следват РКУПБ 2010 и НСМТУ 2010 и са определени по-долу.
 1. Производствени услуги с вложени материални ресурси, притежавани от други лица
 Производствените услуги с вложени материални ресурси, притежавани от други лица, включват дейности като преработка, сглобяване, етикетиране и опаковане, извършвани от предприятия, които не притежават стоките. Примери за такива услуги са рафинирането на нефт, втечняването на природен газ, шиенето на облекла от